ඉන්දියාවේ සංචාරයක නිරතව සිටින උතුරු පළාත් හිටපු ප්‍රධාන අමාත්‍ය සි.වී.විග්නේශ්වරන් දකුණු ඉන්දීය ජනප්‍රිය නළු රජිනි කාන්ත් ඊයේ (11) හමුවී තිබෙනවා.රජිනි කාන්ත්ගේ නිවසේදී මෙම හමුවීම සිදුව ඇති අතර උතුරු පළාතේ දේශපාලන තත්ත්වය සහ උතුරු පළාතේ ජනතාවගේ  ජීවන තත්ත්වය සම්බන්ධයෙන් මොවුන් දෙදෙනා අතර සාකච්ඡා පවත්වා ඇති බවයි විදෙස් මාධ්‍ය වාර්තා කරන්නේ.උතුරු පළාතේ ජනතාවගේ ගැටළු සම්බන්ධයෙන් සොයා බැලීමට උතුරු පළාතේ සංචාරයකට එක්වීමට කැමැත්තෙන් පසුවන බවද රජිනි කාන්ත් උතුරු පළාත් හිටපු ප්‍රධාන අමාත්‍යවරයාට මෙම හමුවේදී පවසා ඇති බව සඳහන්.